**Cetatea de la malul mării**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cetate rece zace la margine de mare

Și valuri n-o ating, doar înveliș de sare

Îmbracă piatra rece din zidul chinuit

De timpul ce s-a scurs din cerul încernit!

Și dacă se aude un pescăruș cum țipă

Că are o durere ce-i trece prin aripă

Cetatea îi aduce o rece alinare:

Popas înalt și sprijin când e pus la-ncercare!

Cetatea ce străpunge timpul și il doboară

În spuma mării plânge și pentru prima oară

Își spală nemurirea din ziduri erodate

Și mării îi cedează, topindu-se în noapte.

Cetatea care-a fost la margine de mare

În ochi de pescăruși se vede... și îi doare!